Opleiding bepaal steeds werksekerheidArgieffoto (Foto: Tanja Mason/Pixabay) Opleiding is steeds ‘n groot bepaler van werksekerheid. Dit is bevestig uit die nasionale werkloosheidsyfer wat Dinsdag deur die statistikus-generaal, Risenga Maluleke, bekend gemaak is. Die werkloosheidskoers staan tans op 29,1%, wat sowat twee persentasiepunte hoër is as dieselfde tydperk verlede jaar. Werkloosheidskoers volgens opleiding: Gegradueerdes se werkloosheidsyfer is 8,2%; diegene met ander naskoolse opleiding staan op ‘n syfer van 19,1%; Suid-Afrikaners met matriek het ‘n werkloosheidsyfer van 29,8%; en diegene met minder as matriek staan op 34,4% werkloosheid. Werkloosheidskoers volgens ouderdom: Werkloosheidskoers volgens provinsie: Jeugwerkloosheid is die hoogste in die Noord-Kaap, gevolg deur die Oos-Kaap, Noordwes, KwaZulu-Natal, Mpumalanga, die Vrystaat en Limpopo. Die Wes-Kaap is verreweg die beste daaraan toe, gevolg deur Gauteng. Werkloosheidskoers volgens bedryf: Die dienstebedrywe bied die meeste werkgeleenthede, gevolg deur handel, finansies, vervaardiging, konstruksie en private huishoudings. Die meeste werkgeleenthede gaan tans verlore in die konstruksiebedryf. In reaksie het die DA-LP Geordin Hill-Lewis gesê slegs ekonomiese groei kan werkloosheid verminder, nie verdere staatsdiensposte nie. Hy het verwys na die DA se gedetailleerde begrotingsbeleid wat gister aangekondig is en waaroor Maroela reeds in besonderhede berig het. Namens die VF Plus het die LP Heloise Jordaan gesê die werkloosheidsyfer is die skuld van rampspoedige ANC-bestuur. Sy het uitgewys dat munisipaliteite byvoorbeeld besig is om in duie te stort oor oordadige salarisverpligtinge. Hoewel 62 000 nuwe werkgeleenthede die afgelope kwartaal geskep is, het 78 000 mense hul werk verloor, 44 000 mense het in die afgelope drie maande ophou werk soek en 35 000 meer mense as drie maande gelede het hulself as “andersins onaktief” in die arbeidsmark geklassifiseer.